safouaneb/arywiki huggingface dataset:
لإعجاز لعلمي ف لقرآن

لاعجاز لعلمي ف لقران هوّا لفيكرة بلي لقران فيه ايات لّي كتدل علا معارف علمية لّي عاد تّكتاشفات ف لفترة لعصرية، ف مجالات مختالفين، بحال طّب، لفيزيك، لفلك ؤ غيرهوم. هاد لفيكرة بانت سيرتو ف سّبعينات ؤ تّمانينات ديال لقرن لعشرين، معا طّبيب لفرانساوي موريس بوكاي ملي الف كتابو "لانجيل، لقران ؤ صيونص"، لّي دافع فيه علا لفيكرة بلي لقران فيه حقائق علمية. لفيكرة عجبات بزاف د لفقها ؤ لمتخصصين ف مجالات مختالفين ف لعالام لاسلامي، ؤ بداو كيبانو كتوبا، تسجيلات، برامج ف تّلفازة ؤ مؤتمرات علا لاعجاز لعلمي. ب لموقابيل كاينين بزاف نتاقدو هاد لفيكرة، سوا من نّاحية لاسلامية شّرعية، ؤلا من نواحي علمية ؤلا فلسفية ؤ منطقية. نتيقادات عامة. واحد من لنتيقادات من طرف فقها ؤ شيوخ د دّين، هوّا بلي لقران ماخاصّوش يتفسّر علا لهوا د بنادم، ؤلا علا حساب لكتيشافات لعلمية، مي ب لعتيماد علا لكتوبا د تّفسير لمعتامدة ؤ لاتر لّي خلاوه صّحابة ؤ تّابعين ؤ لمفسرين لّولين، ؤ من طرف شي واحد لّي عندو معرفة كبيرة ب دّين، شّي لّي ماكيتوفرش ف بزاف د نّاس لّي كتبو ؤلا هضرو ب شكل عمومي ف هادشي د لاعجاز. نقطة خرة د لنتيقاد هيّا بلي لاعجاز كيرد لقران تابع ل نضريات ؤ كتيشافات علمية لّي تقدر تكون ليوم صحيحة، مي من بعد يتبين بلي راها غالطة. عاداد د لعولاما د لفيزيك ؤ مجالات خرين كينتاقدو لاعجازيين بلي كيستعملو معلومات علمية ماشي دقيقة ؤلا غالطة، ؤ بلي هادشي كيضر لاسلام ماشي كيعاون ف لنتيشار ديالو، عكس لهدف ديال لاعجازيين. امتلة ديال لاعجاز. وَمَن يُرِدْ اَن يُضِلَّهُ يَجْعَلْ صَدْرَهُ ضَيِّقًا حَرَجًا كَاَنَّمَا يَصَّعَّدُ فِي السَّمَاءِ (الانعام 125). لاعجاز: هاد لاية كتدل بلي لؤكسيجين كيقلال فاش كنوصلو ل رتيفاع عالي ف لجو، ؤ هادا اعجاز حيت هادشي ما تّكتاشف حتال لقرن لعشرين. لنتيقاد: نّاس قبل لقران كانو كيطلعو ل جّبال ؤ كيضيق تنفس ديالهم، ؤ هادا مصدر لاية ماشي عاد تكتاشف هاد لامر، ؤ ماعندوش علاقة ب قلة لؤكسجين مع لرتيفاع.
قبيلة أولاد أبي السباع

قبيلة اولاد بالسباع هي قبيلة عربية هاشمية عدنانية و من اقدم القبائل العربية ف لمغريب، و مزالة محافضة على سّمية ديالها، منتاشرة بزاف فالمناطق ديال شمال افريقيا و الشرق الاوسط. ف لمغريب كنلقاو ناس منحادرين منها ف مراكش (اقليم شيشاوة و تيغسريت، و بوجمادة و سيدي المختار) و ف سوس و ف الساقية الحمرا و الغرب ( السهول الغربية )، و كاينة اقلية ف موريطانيا، مصر، سوريا، الجزائر، تونس، ليبيا. اولاد ابي السباع كينحادرو من الاشراف لادارسة، ؤ كينتاسبو ل عامر الهامل ابي السباع الادريسي الهاشمي، لّي كان ستاقر ف سوس. كانو كيمارسو لبيع ؤ شّرا ب لقوافل ف صّحرا مابين لمغريب، دزاير، موريطانيا، مالي ؤ سينيلݣال. هاد القبيلة معروفة بالعلم والجهاد و مقاومتها ل لحتلال البرتغالي ف لقرن 16 و لحتلال لفرانساوي و سپنيولي ف الصحرا د لمغريب. وساهمت ايضا ف مقاومة لحتلال لفرانساوي ف مصر بقيادة جيلالي بن لمختار سباعي.
عامر الهامل أبي السباع

عامر بن حريز ابي السباع هوا والي صالح تدفن ف لفوق د جبل اضاض مدني فلمينطاقة د سوس ف لمغريب. لاصل ولجدود ديالو. النسب المتواتر ديالو والمجمع عليه من المؤرخين والفقهاء هو: «عامر ابي السباع بن حريز بن محرز بن عبد الله بن براهيم بن دريس بن محمد بن يوسف بن زيد بن عبد لمنعم بن عبد لواسع بن عبد الدايم بن محمد بن سعيد بن عبد الرحمان بن سالم بن عزوز بن عبد لكريم بن خالد بن سعيد بن عبد لمومن بن زيد بن رحمون بن زكرياء بن محمد بن عبد لحميد بن علي بن محمد بن عبد الله بن محمد بن بن بن بن بن بن علي بن ابي طالب بن بن بن بن بن بن بن بن بن بن بن بن واللي هو قريش بن بن بن بن بن بن بن معد بن (جد الرسول لعشرين وجد من بني بن » حياتو. كبر الشريف عامر ف دار بّاه و تربى فيها احسن تربية وتعلم لحروف ولقراية ولكتبة، حفض لقران ولمبادئ تاع علم التوحيد و لعيلم د لفيقه لمالكي ف مدينة فاس من لفاميلة ديال لادارسة. فاش كبر شوية بقى منعازل على بنادم و بعد على لمدون باش يعبد الله ف لخلوة ديالو. خرج من فاس من مورا لحيصار اللي داروه لوطاسيين عليها، مشا لتلمسان ؤ ݣلس فيها واحد لمدة كايتعلم فيها لعيلم د لفيقه من لعولاما دياولها، بقا بليّام والليالي كايعبد فلخلوة وكايصوم، ولاكين ماعجباتوش لݣلسة ف تلمسان، ومن تمّا مشا جيهت مدينة توات من بلاد الدزاير و بقا ف الضواحي دياولها واحد عامين كيتعلم علم لكلام و لفيقه دلمالكية و قواعدو و لعلوم دلوصول و التجويد بالشطر دلجانوب حتى جابتو ليّام لواحد موضع كيتسما «نَزْݣْ اسْبَاعْ» ف بلاد اَمْرِيبَطْ حدا الجبال. فديك لبلاصة دار لخلوة ف جبل عالي كيتسما ب تشلحيت «اضاض مدني» (بالدارجة: صبع الناس) علا ود لعلو ديالو، ؤ بقا تماك كيتعبد ف لخلوة ديالو مدة فاتت 12 عام تّشهر فيها وعرفوه الناس. من تما بدات لقبايل اللي حداه كاتجي لعندو باش تّبرّك بيه و "دّير لواجب" باش تخدمو. لقبيلة السباعية. كايتعتابر عامر ابي السباع هو لجد ديال لقبيلة السباعية اللي معروفة في لمغرب لكبير والشرق. كايتݣال باللي ݣاع السباعيين هوما حفاد ديال تلاتة من ولادو (عمر، عمران ومحمد النومر)، واللي داخل على لقبيلة ديالهوم كايكون معروف.
تينمل

تينمل (ب لامازيغية ⵜⵉⵏⵎⴻⵍ ؤلا ⵜⵉⵏ ⵎⴰⵍ) قرية جبلية صغيرة ف لاطلس لكبير بعيدة ب 100 كيلوميطر علا مراكش، ف لمغريب. تينمل كانت هيّا لعاصيمة لّولة ديال لموحدين لّي كانو بداو منها لحملات لعسكرية ديالهم ضد لمورابطين. جّامع ديال تينمل دخل ل لّيستة تّجريبية د ليونيسكو ديال تّرات لعالامي ف 1 يوليوز 1995. السمية. ف لامازيغية كيما كيهضروها الناس دابا، "تينمل" كاتعني لمدراسة ؤلا السكويلة. على حساب التوارخي لمغريبي احمد التوفيق، سّمية د "تينمل" ف لاصل مركبة من "تن" ؤ "املل"، ؤ كاتعني "مولات لهبطة". باحتين و كتّاب مغاربا خرين عطاو تاويلات خرة ل السمية د تينمل، بحال علي صدقي ازايكو، لي ڭال بلي النطقان الصحيح ديالها هوّ "تيمنلّال"، و كاتعني "لمزار" ؤلا "لحج"، ؤلا "لموضع لمحرّم". و تقدر تكون السمية ف لاصل كانت "تينملل"، "تامنللت"، "تينمال"، "تامللت"، "تنملل"، "تين ملل"، و يلا كانت مركّبة من "تين" و "اميلال"، تقدر تكون كاتعني "مولات الدروج"، لي تقدر تكون كاتشير ل لمناطق ديال الفلاحة لمدرجة على سفوح الجبال حدا لموضع ديال تينمل.
دبي

دبي هي اكبر مدينة ف لامارات لعربية لمتاحدة، و لعاصمة ديال لامارة ديال دبي. جات ف الشمال ديال لبلاد، و تاطّل على لبحر ديال لخليج لعربي. تاسسات دبي ف لقرن 18، و كانت فاللّول دوار ديال الصيد. كبرات بزاف ف اللّخر د لقرن 20 و اللول د لقرن 21. ولاّت دبي دابا من اكتر لمدون السياحية ف لعالم، فيها تاني اكبر عدد ديال لوطيلات خمسة د النجوم ف لعالم، و فيها اكبر برج ف لعالم (برج خليفة). تيسكنو ف دبي تقريبا 3. 5 مليون د الناس، لاغلبية ديالهم ماشي من لامارات. لمطار ديالها هو تالت اكبر مطار ف لعالم، و اكبر واحد من جيهت لعدد د الناس اللي تيسافرو اسفار دولية.
زاوية بوݣرين

زاوية بوݣرين راها قرية ف اقليم صفرو، جهة فاس مكناس. فيها 4112 د سكان بنسبة لاحصاء لعام د سنة 2014 ف لمغريب. لكود پوسطال ديال زاوية بوݣرين هوّا "31223". ف 2018 كان محمد بوعلام هوّا رّئيس ديال جماعة عين تيمݣناي لّي تابعة ليها زاوية بوݣرين.
أمريكا لجانوبية

امريكا لجانوبية، هي قارة جات فالنص لجنوبي ديال لارض، و هي الطرف التحتاني ديال اميريكا. تايحدّها لمحيط لاطلسي من لغرب و الشمال، امريكا الشمالية من الشمال، لمحيط لمهدّن من لغرب، و لبحر د لكاريبي من الشمال لغربي. لمساحة د امريكا لجنوبية هي تقريبا 17. 8 مليون كلم مربع، و تيسكنو فيها تقريبا 424 مليون د الناس، مفرّقين على 12 بلاد. هي رابع اكبر قارة ف لمساحة (مورا اسيا و افريقيا و امريكا الشمالية)، و لخامسة من جيهت عدد السكان. لقارة فيها طبيعة منوعة بزاف ما بين لغابات و الصحاري و الجبال، و لاغلبية د الناس ساكنين على لبحر، اما ف الشرق ولا لغرب. اكتر اللغات اللي تيتهضرو هوما الصبليونية و لبرتغالية و لهولاندية، و اللغات لمحلية اللي كانو قبل ما يدخلو لاوروپيين لاميريكا.
لواد د لكونݣو

لواد د لكونݣو (بلكونݣولية: Nzâdi Kôngo - بلفرانساوية: Fleuve du Congo - بلبرتغالية: Rio Congo)، و اللي كان كيتسمّا قبل "لواد د الزايير" هو واد ف افريقيا. هو اغرق واد ف لعالم (فايت 220 ميترو د لغرق)، و تاني اطول واد ف افريقيا، مورا لواد د النيل، و تاني اكبر واد ف لعالم من الناحية د التدفق، من مورا لواد د لامازون. تينبع هاد لواد من شلالات بويوما ف جمهورية لكونݣو ديموقراطية، و تيصب ف لمحيط لاطلسي. الطول لكامل ديال لواد د لكونݣو هو 4370 كم، و تيدوز من 5 د لبلدان اللي هي: جمهورية لكونݣو ديموقراطية و كاميرون و جمهورية وسط افريقيا و لݣابون و غينيا.
أحمد لمنصور الدهبي

احمد لمنصور دّهبي (تولد 1549 ف فاس، مات عام 1603 ف فاس) كان سلطان ديال لمغريب من سّلالة د سّعديين من 1578 حتال 1603. هو كان سادس و اشهر سلطان ديال سّعديين. احمد لمنصور كان واحد الشّخصية مهمة ف اوروپا و افريقيا ف لقرن 16. كانو قالو عليه بلي كان راجل "ديال التعليم لاسلامي لعميق، و محب للكتوبا و للخط و للماط، و متذوق للنصوص الصوفية ومحب للمناقشات العلمية. " ابو العباس احمد المنصور بالله بن محمد الشيخ المهدي، هو "امير المؤمنين" و "خليفة المسلمين" و سابع سلطان فمغرب الاشراف السعديين. ولقبوه "المنصور بالله"، بعد الانتصار ديالو فمعركة واد المخازن، وكيقولو عليه "الذهبي" لي كان زاهي بالذهب. مع بداية حكم المنصور بالله، واجه مؤامرة من العثمانيين بتواطؤ مع بعض كبار الجيش المغربيين، بغاو يسقطوه ويحلو بابن اخوه اسماعيل بن عبد الملك. ولكن المنصور بالله نجا من المؤامرة وحكم على المغرب لمدة تقريبا 26 عام، و الدولة المغربية اتسعت حتى وصلات لنهر النيجر فالجنوب و النوبة فمصر فالشرق. المنصور بالله كان عندو حب للعلم والعلماء، وعشق للشعر، و بزاف ديال الناس كيقولو عليه احسن شاعر ملوك المغرب. و هو كتب كتاب فالسياسة تحت عنوان "كيف تنظم الملك" و هاد الكتاب كيشرح كيفاش تحافظ الدولة الملكية على هيبتها ومجدها. المنصور بالله كان معروف فالغرب باش يكون متصوف وكان يحب الكتب و الخط و الرياضيات و كان عاشق للنقاشات العلمية وكان يشجع العلوم والفنون. و بزاف ديال المؤرخين كيعتبروه واحد من اهم الشخصيات لي ليها تاثير كبير فساحة السياسية فاوروپا
جبل إيڤريسط

جبل ايڤريسط (بالنيپالية: सगरमाथा - صاݣارماتا - بالشينوية: 珠穆朗玛 - زومولانݣما - بالتيبيتية: ཇོ་མོ་གླང་མ - شومولونݣما) هو اعلى جبل ف لعالم (لارتفاع ديالو 8848 ميطرو). جا ف الجبال د لهيمالايا، على لحدود ما بين الشينوا و نيپال. بزاف د الناس تيبغيو يتعلّقو هاد الجبل، و محسوب من لبلايص السياحية لمعروفة ف لعالم. ملّي بدا يطلعو فيه، جربو يطلعو لو 14. 000 واحد، منهم كتر من 4000 اللي قدرو، و شويا كتر من 300 اللي ماتو. الطلوع لايڤريسط ماصعيبش بزاف من الناحية التقنية، و كاين جبال اخرا صعب منّو، ولكن تا هو عندو مشاكل ديالو بحال عند الناس اللي تيجيهم "لمرض ديال لعلو"، ولاّ الريح و لجو لخايب، و التلج اللي تيريب بوحدو شي مرّات. قبل من 1950، ماكانتش الدولة د نيپال تاتخلّي لبرانيين يدخلوليها، و عليها كانو الناس كيطلعو الجبل من الجيهة د تيبت. و لكن ماعمر شي واحد طلع ايڤريسط من تما ف هاديك لوقيتة. اول ناس تعرفو رسميا باللي طلعو لايڤريسط كانو هوما النيو زيلاندي ادموند هيلاري و الشيربا النيپالي تينزينݣ نورݣاي ف 1953. هيلاري و نورݣاي طلعو الجبل من الجيهة ديال نيپال. اول ناس طلعو الجبل من الجيهة ديال الشينوا كانو هوما وانݣ فوزو، ݣونپو، و شو يينهوا ف 1960. سباب التسمية. تسمّا الجبل بسميت جورج ايڤريسط، اللي كان خدّام مخطّط د بريطانيا ف لهند، و اللي بيّن باللي داك الجبل هو اعلى جبل ف لعالم.
جيولوجيا

جيولوجيا هي صيونص د لقراية د لارض، و بصفة خاصة لقراية د لقشرة لقاصحة د لارض. لقراية د جيولوجيا كتستعمل الشوفان هو لول و من بعد كتدير تفريضات لي يمكن تفسر علاش صخور كاينين علا شكل ديالهم و كيفاش تصوبو. كلمة جيولوجيا يمكن تݣال حتا علا شكل ديال شي ناحية و فلقراية د صخور د لكواكب. جيولوجيا هي صيونص فيها بزاف ديال تّخصّوصات و كتستعمل معلومات من صيونص خرين بحال لبيولوجيا، لفيزيك، شيمي، … و لمعلومات جيولوجية كتستعمل ف لميادين جتماعية، لقتصادية، صناعية، ستغلال لمواد لاولوية، لبني د طرقان و لݣنطرات، تدبير د لما، تدبير د طبييعة و لحتياط من زنزال و لفيضان.
تاحجارت

تاحجارت هيّا حرفة تقليدية مغريبية ديال نّقش علا لحجر صّفر ؤلا شي مادة بحالو، اصلها من سلا، كاتّستعمل ف زّخرفة ديال لبني بحال ف جّوامع، سّوار ؤ لقصور.
سيدي محند أبركان

محمد بن الحسن بن مخلوف بن مسعود المزيلي الراشدي لملقب ب سيدي محند ابركان ولا سيدي محمد ابركان و شي مرات بـلغلط يقولولو "سيدي احمد ابركان" مات سنة 868 هـ لـي هيا ب التقويم الميلادي 1463. و عندو قبة ضريح ف مدينة بركان لي جاية ف شمال شرق ديال لمغريب. و هو والي من الوليا ديال مدينت بركان و منو خذات السميا و "ابركان" كتعني ب الشلحة ديال بني يزناسن كتعني "كحل" ولا "سمر" ولا "خمري". ولاكين لباحث عبد الله لحسايني كيݣول بلي سيدي محند ابركان ماشي مجرد والي، ولاكين هو "شارح لغوي" و كيعطي لادلة على هاد لمعلومة ف لكتاب لّخر ديالو "سيدي محند ابركان السيرة الغامضة". القابو. العلَّامة والفقيه المالكي المُحدِّث الرحالة العالم الحافظ بو عبد الله وهو الفقيه المحدث الامام الحافظ وزادلو الباحث عبدالله لحسايني لقب الشارح اللغوي لحقاش لقا بلي تخصصو هو الشرح والنقد اللغوي ديال كتوب لفقه ولحديث وحتى الشعر. سميتو كاملة: محمد بن الحسن بن مخلوف بن مسعود بن سعد المزيلي الراشدي، اللقب ديالو ابو عبد الله، مشهور بابركان شيوخو و لمعلمين ديالو. يمكن والدو الحسن بن مخلوف الراشدي المشهور بابركان ايضا. وعن الشيخ ابو عبد الله محمد بن احمد بن الخطيب محمد بن مرزوق الملقب بابن مرزوق الحفيد ابو القاسم محمد البرزلي المالكي ابو القاسم بن احمد بن محمد البَلَوِي القيرواني، المعروف بالبرزلي: احد ائمة المالكية في المغرب، سكن تونس، وانتهت اليه الفتوى فيها. شمس الدين البساطي شارح مختصر خليل قاضي قضاة المذهب المالكي في الديار المصرية. لمؤلفات ديالو. - ثلاثة شروح على الشفا اكبرها في مجلين سماه الغنية دكرها الشريف التلمساني في طالع شرحه - رجال ابن الحاجب اولا تعليق على ابن الحاجب اولا الثاقب في لغة ابن الحاجب -ثلاثة كتب في مجلد واحد وهي -المشرع المهنا في ضبط رجال الموطا ضريح محمد ابركان في عهد الاحتلال الفرانساوي -الزند الواري في ضبط رجال البخاري -المبهم في ضبط رجال مسلم علاش سكن ف منطقة بركان؟ . كايذكر الباحث عبدالله لحسايني في لكتاب ديال "مخطوطات سيدي محمد ابركان" بلي سيدي محند ابركان مامذكورش ف السيرة الذاتية ديال باه الحسن ابركان وخا كانو بجوج، اي الحسن ابركان و ولدو محند ابركان مشهورين في الكتب الفقهية. و كايقول الباحث لحسايني: بخلاف لولد لكبير للحسن ابركان و المسمي علي، يقدر يكون سيدي محمد ابركان لتاحق ب عائلتو ف يني يزناسن، لي تقدر تكون كانت نتاقلات هاذي مدة طويلة من جبل راشد الزناتي ل بني منݣوش ف بني يزناسن. سيدي محند ابركان لقبوه الرحالة، لانو سافر شرقا بسباب للعلم الديني. هاذ يقدر يشرح ايضا ًسباب وجود عائلة من الراشديين متواجدين منذ مدة طويلة ب بني محفوظ ضواحي الرݣادة ف بركان ويتعارف عنهم بالتواتر انهم ينتميو لو مع العيلم انو ستاقر استقرار ديال مولا عايلة، الدليل على حساب مايقول الباحث لحسايني عبدالله انو كان عندو ذرية لان اللقب ديالو هو ابو عبد الله. شي لي يؤكد صحة رواية ديال انو مدفون ف هاذ المنطقة. لكن مزال السؤال على سباب تواجد ضريحه في بلاصة خطر بجانب الوادي لي يهدد ب الفيضان لاي لحظة. واش زعما توفى في ذيك لبلاصة بسباب الفيضان ولا كانت بحال االمقام ولاجامع يصلي فيه ولا يختلي ولا يعطي فيه دروسه؟
إنسان تافوغالت

انسان تافوغالت هو انسان لهوموساپيان اللي، هادي 15 الف عام، ستوطن مغارة ديال تافوغالت لي سميتها مغارة لحمام لي كاينة ليوم ف اقليم بركان. كانت عندو حضارة فنية وعلمية ف الحقبة التي كاتسمى الابيرو موريزية. الاكتشافات الاثرية خلاتنا نلقاو ادوات ديال الزينة ومعلقات حجرية، وشي شكالات منقوشة ف هاد المغارة التافوغالتية. لاتار كاتݣول بلي دّارت عمليات جراحة د رّاس لشي وحدين كانو فهاديك المغارة، هاد العملية تتسمى بالفرانساوية "طريپاناسيو Trépanation". اقدم حمض نووي د لانسان العاقل ف افريقيا. لقاو لعولاما ديال لاركيولوجيا بلي الحمض النووي ديال انسان تافوغالت هو اقدم اتار ديال حمض نووي تع لانسان العاقل (Homo Sapiens) ف افريقيا، كيوصل العمر ديالو لـ 15000 عام ف مغارة تافوغالت. هاد لكتيشاف دارو فريق دولي ديال لعولاما د لاركيولوجيا و لعولاما د الجينات اللي كان واقف عليه الدكتور عبد الجليل بوزوݣار، مدير لمعهد لوطني د لاتار و علوم الترات ف الرباط. ميطولوجيا عند انسان تافوغالت. بالنسبة ل لميطولوجيا لباحث عبد الله لحسايني كيعتاقد، ب لعتيماد على دوك النتائج لي علن عليها لفريق ديال التنقيب، من الطريقة ديال الدفن عند هاد الانسان بلي قبل 15 الف سنة كان كيامن بمعتقدات ديال الحياة ورا الموت. و كياول طريقة الدفن للناس لكبار بلي كانو واجدين باش يخرجو من المغارة ملي ترجعليهم الروح. و كيݣول لحسايني بلي هاد لكتيشافات لاركيولوجية كتعطي دليل علمي باش نقلبو ف لاسكاطولوجيا ديال انسان تافوغالت و ندرسو لعلاقة ديال هاد الظاهيرة بلبيدايات ديال ليستقرار عند لهوموساپيان.
لواد د النيجر

لواد د النيجر (بلفرانساوية: Fleuve du Niger) هو اكبر واد ف لغرب د افريقيا و واحد من اكبر لويدان ف لقارة (هو التالت ف الطول مورا النيل و لكونݣو). تينبع لواد من لهضبات ديال غينيا، حدا لحدود مع سييرا ليون، و تيصب ف لمحيط لاطلسي ف نيجيريا، ف لبلاصة اللي كاتسمّا الديلطا د النيجر. الطول لكامل ديال لواد د لكونݣو هو 4180 كم، و تيدوز من 5 د لبلدان اللي هي: نيجيريا، بينين، النيجر، مالي و غينيا.
لواد د لميسيسيپي

لواد د لميسيسيپي (بلينݣليزية: Mississippi River) هو اطول واد ف لميريكان و تاني اطول واد ف امريكا الشمالية. الطول ديالو كامل هو 6270 كم، و تيقطع الشرق د لميريكان كامل من لجنوب لشّمال، و تيكمل تا لكانادا. مع لفروع ديالو، تيدوز لميسيسيپي على 10 د لولايات ميريكانية، و جوج مقاطعات كندية. تينبع من الضاية ديال اتاسكا، و تيصب ف لخليج ديال لميكسيك. الدلطا اللي تيدير لميسيسيپي ف الجيهة اللي تيصب فيها محسوبة من اكبر الدلطات ف لعالم. السمية ديال لواد جات من اللغة ديال اوجيبوي (وحدا من اللغات د السكان لاصليين)، و تاتعني "لواد لكبير بزاف".
يانݣ تسي

يانݣ تسي (بالشينوية: 扬子江)، لمعروف تا ب "يانݣ تسي كيانݣ" و لاّ "شانݣ جيانݣ" هو اطول واد ف اسيا و تالت اطول واد ف لعالم (مورا النيل و لامازون). لواد جا كامل فالشينوا، و هادشي كيخليه بكون اطول واد ف لعالم اللي كيدوز غي من بلاد وحدا. الطول ديالو 6300 كيلوميطر، و لبلايص اللي تيدوز منها ولاّ تيسقيها تاتجمع تقريبا التلت د السكان د الشينوا. تينبع يانݣ تسي من الجبال ديال التيبيت و تيمشي من لغرب للشرق تا تيصبّ ف لبحر د الشينوا، و بالضبط ف لمدينة د شانݣهاي. لواد عندو كتر من 700 فرع، و شي بلايص منّو داخلة ف الترات لعالمي ديال ليونيسكو.
يسوع

يسوع ف نّصرانية ولا عيسى ف لاسلام (ب لعبرية ؤ لارامية יֵשׁוּ "ييشووا"، ب ليونانية Ἰησοῦς "ييسوس"، مزيود ف مابين 7 ؤ 4 قبل لميلاد - مات ف 30 ؤلا 33 ميلادية) هوّا داعية يهودي ؤ زعيم ديني عاش ف لقرن لّول لميلادي. يسوع من اكتر الشخصيات لي ناض عليها دباز بين الاديان الابراهيمية، تولد ف فلسطين من مريم العدرا. ليهود كيقولو بلي هاد مريم زانية و بلي يسوع ولد زنا. النصارا كيقولو بلي راه رب و ولد رب ومع الروح القودوس كيشكلو بتلاتة التالوت المقدس و بلي الاب صيفط ولدو يسوع (من مريم) باش يهدي الناس، و يسوع خلاهم يقتلوه بش يغفر لكل البشر دنوبهم. لمسلمين كيقولو بلي تولد غير من مريم بلا اي علاقة جنسية و بلي هنا كاينة المعجيزا د الله، و بلي نبي من لانبيا د سيدي ربي صيفطو باش يهدي الناس و يردهم للطريق. و بلي متقتلكش و انما ترفع للسما و غيخرج ف اخير الزمان بش ينصر المومنين.
زلزال أݣادير 1960

زلزال اݣادير 1960 هو زلزال طرا نهار 29 فبراير من عام 1960، مع 23:40 د الليل. و كايتعتابر مابين اكثر الزلازل اللي خلفو خسائر كبيرة ف التاريخ د المغرب كامل، حيت وصل لدرجة 5. 8 على سلم ريشتر، و تسبب ف مقتل 12. 000-15. 000 شخص تقريبا وجرح 12. 000 اخرين (من بين 33. 000 واحد كانو ساكنين ف اڭادير ديك الساع). وشرد كثر من 35. 000 شخص، ووصلات الخسائر ديالو تال 290 مليون دولار. ف 1969، واحد الزلزال اخور قوى من زلزال 1960 طرا ف اڭادير، ولاكين مانتجو عليه تا شي خسائر. الزلزال لقوي لي داز ف اڭادير قبل من هادا كان ف 1751. الزلزال. لعبار د لقوة د هاد الزلزال كايتراوح مابين 5، 8 و 6، 25 على سلوم ريشتر، و كانو سبقوه جوج زلازل ب قوة متوسطة. الزلزال تبعو تسونامي لي وصّل لما د لبحر تال علاين 100 ميترو ف ليابسة. كاينين تلاتة د لاسباب علاش الدمار ديالو كان كبير بزاف: حيت لغرق ديالو كان نسبياً قريب ل السطح، حيت لمركز ديالو كان قريب بزاف ل مدينة كبيرة، و حيت لمدينة براسها ماكانتش مستاعدة ل زلزال بحال هادا، من الزلزال د اڭادير د 1751 طراو غير زلازل ضعاف بزاف ف لمنطقة. نتائج. لمدينة لقديمة د اڭادير ف داك لوقت و 70% د لمدينة الجديدة تدمرو بشكل كامل. لقوادس د بوخرارب تهرّسو تاهوما، و بزاف د الطوبات نتاشرو ف لمدينة على حساب شهادة د السكان. التاتير الديموڭرافي. 12000 تال 15000 واحد ماتو ف هاد الزلزال، من بينهوم 2000 د لڭوْر. من بين 2200 يهودي مغريبي لي كانو ف اڭادير، 1500 تقريباً ماتو ف الزلزال. الجتت كانو كتار ل درجة بلي اغلب لي ماتو تدفنو ف مقابر جماعية. بعد الزلزال. من مور ما جا الزلزال، جا امر باش المدينة تخوا من بعد يومين، باش ماينتاشرش الوباء، وطلب الملك محمد الخامس بن يوسف باش تعاود المدينة تتبنى على بعد 3 كيلومتر على بلاصتها القديمة، وتماك قال الجملة الشهيرة ديالو:لَئنْ حَكَمَتِ الاقْدَارُ بِخَرَابِ اَكَادِير، فَان بِنَائَهَا مَوْكُولٌ اِلَى اِرَادَتِنَا وَعَزِيمَتِنَا اݣادير اليوم. اݣادير من بعد الزلزال عاود تعمرات، و تسمات ديك المرحلة ب مرحلة الانبعاث، و دابا كاتعتابر من اجمل المدون السياحية ف المغرب.
تابنادميت (فلسافة)

تابنادميت ؤلا تابنادمية هيا واحد لموڤمو فلسافي و تخمامي بان هوّا اللول ف الطاليان ف لوقيتة ديال لعاود-ولادة (ب لفرانساوية Renaissance)، ؤ من بعد داز نتاشر فݣاع الجوايه د ؤروپا سيرتو مورا لختيراع ديال لمطباعة د ݣوتنبرݣ ف عام 1448 ضد فالضوݣما لقاصحة ديال لكانيسة لي كانت سايدة ف لوقيتة ديال الضلامي د ؤروپا. لبيت د لمصاوبة ديال هاد لموڤمو هوا تبدال الشوفة على بنادم و ترجاع قيمتو ليه، ؤ احياء لخصايل و لفلسافة د ليونان لقديمة اللي كاتعتابر بنادم هوا الصونطر ديال لفلك (لكون) و لهتيمام ديالها، ؤ لي مبازية على تاعقلانيت و التخمام لحر اللي هوا السّاس ديالها. لخصايل دهاد لفلسافة. رجعة ل لعيون لقدام. ف ݣاع ؤروپا، كانو لقرّاية كي ايرازم (1469-1536) و ݣيوم بودي (1467-1540) كايهزو لكنانش و النصوصا ليونانية و اللاتينية لقدام ؤ كايترجموهوم وكايخدمو عليهوم. شوفة جديدة على بنادم. تابنادميت كاتحط بنادم فالصونطر ديال لفلك كيما قال لعاليم د الربانيات جون پيك دولاميراندول، و فوق هادشي كاتݣول بلي بنادم مكمول و لكسدة ديالو مپيرفيكتية و حتا لولة ماخاطياهاش، داكشي علاش الرساما ديك الساعات كانو كايرسمو بنادم عريان. حيت بالنسبة ليهوم"لعقل الصحيح فلكسدة الصحيحة" : Mens sana in corpore sano هاد لمتلة كاترجع للشاعير اللاتيني يوڤينال لي عاش ف لقرن اللول ميلادي. تخميمات جداد. لفلاسفة لبنادميا عندهوم التيقة لكاملة ببنادم حيت هوا لمخلوق اللي عندو لقدرة و لبغية باش يكتاسب لمعريفة و يقلب على لحكمة. لبنادميا لمشنوعين. من بين لفلاسفا ديال تابنادميت اللي داو الشنعة (شهرة، سمعة كبيرة) نقدرو نجبدو :
أويلر

ليونهارت اويلر (بلالمانية: Leonhard Euler) تولد ف 15 ابريل فعام 1707 ف بازل ف سويسرا ومات ف 18 شتنبر عام 1783 ف سان پيطيرسبورݣ ف الامبراطورية الروسية، هوا عالم دلماط ودلفيزيك ولفلك ولوجيك ومهنديس سويسري دار اكتشافات موهيما ومؤتيرا فبزاف دلفروع دلماط بحال لحساب متناهي الصغر والتفاضل والتكامل ونضرية المخططات، وساهم فبزاف دلفروع لاخرى بحال الطوپولوجيا ونضرية الاعدد التحليلية، ؤ دخل بزاف دلمفاهيم والروموز الماطيماتيكية، خاصة الدالة الرياضية. ودار البوز بانجازاتو ف الميكانيك و ديناميك د لموائع و البصريات و الفلك ونضرية المزيكا. اويلر هوا اعظم رياضياتي ف لقرن تمنطاش واكتر الرياضيين من حيت لينتاج ديالو، راه كتب واحد 800 كتاب جمعهوم ف 72 مجلد اغلبها منين كان ف سان پيطيرسبورݣ وف برلين لعاصيمة د پروسيا ديك الساعة. قال عليه پيير سيمون دو لابلاس: قراو اويلر… قراو اويلر… راه لوستاد ديالنا كلنا’’.
لمرابطين

لمرابطين ؤلا امورابظن (ب لامازيغية : ⵉⵎⵕⴰⴱⴹⵏ) هي طاسيلة امازيغية صنهاجية حكمات لمغريب ؤ اسسات "ليمبراطورية لمرابطية"، بانت من واحد لحركة اصلاحية اسلامية لي رجعات تجمع بين لقبايل صنهاجية لي غاتولي تسيطر علا طرقان تيجارية، ؤ لي غتبدا كاتوسع جيهة شمال، حتا ولات من ليمبراطوريات لكبار لي دازو ف تاريخ لمغريب لي كانت كتحكم من لمملكة د قشتالة ف شمال تا لواد سنيڭال ف لجنوب ؤ من لمحيط لاطلسي ف لغرب تا لجزاير لعاصيمة ف شرق ؤ ف صحرا لكبرى. من بين اشهر زوعما ديال لمرابطيا هو يوسف بن تاشفين لي غا ياسس مراكش ؤ يرجعها عاصمة بلاصت اغمات. لاصل ديال دولة. لاصل ديال لمرابطين من قبيلة لمتونا لامازيغية اللي تابعة لصنهاجا. قدرو انهم يوحدو لمغريب من بعد ما كان مقسم بين شحال من امارة فتالي ديال لقرن عشرة، خصوصا فاش قضاو على لامارة ديال سجلماسة وبرغواطة (تامسنا). تطور ديال دولة. تاسسات دولة د لمرابطين بعد 119 عام ورا ما طاحت دولة د لادارسة، بضبط عام 1036 م على يد عبد الله بن ياسين، و دارت مراكش عاصمة ديالها، ونجحات تسيطر على بورغواطة، هاد دولة عرفات احسن وقت ليها على يد يوسف بن تاشفين، و ماطاحتش تا لعام 1143 م على يد لموحدين. توسع ديال دولة. من ورا ما طاح لحوكم ديال لادارسة، ومن عام 1060، بداو سلالات امازيغية تايحكمو لمغريب، اول وحدة كانت هي دولة ديال لمرابطين لي لاصل ديالها من قبيلة لمتونة من صنهاجة. دولة د لمرابطين نجحات توحد لمغريب، ؤ توسعات ف لاندلوس ؤ لمغريب دابا، ؤ توسعات تا على شي بلايص من موريطانيا ومالي ولجزاير دابا، كيف ما كانت حاكمة طرقان ولمدون ديال تجارة ديك لوقت. لفتح د لاندلوس. لفترة د لحوكم ديال يوسف بن تاشفين، دعاو لامراء ديال الطائفة المسلمة ف لاندلس لمرابطين باش ادافعو على لاراضي ديالهم من لمسيحيين، بعد ما تدخول لمرابطين عام 1086، حافظو على لاندلوس بعد ما كانت قريبة طيح، ؤ ف عام 1090 رجع يوسف بن تاشفين ل لاندلوس ؤ ضمها للدولة د لمرابطين. بدات لقوة د لمرابطين كاتنقص من نص للول ديال لقرن طناش، حيث ضعافت دولة من بعد ما خسرو ف معركة اوريك. بعد ما دخلو لموحدين لمراكش عام1147، طاحت دولة لمرابطية، لكن واخا هاكاك، بقا لبعض منهم تايناضل، بحال (بنو غانية). سلاطين ديال دولة. يوسف بن تاشفين، سميتو كاملة هي ابو يعقوب يوسف بن تاشفين بن ابراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دولة لمرابطية من اصل امازيغي، (قبيلة لمثونة)، تلقب بامير المؤمنين وناصر الدين، مراتو هي زينب نفزاوية، ؤ ولادو هوما علي بن يوسف بن تاشفين وتميمة بنت يوسف بن تاشفين.
لاكوط

لاكوط ؤلا سّاحل ؤلا كورنيش ؤلا افتاس هيا ديك لبلاصة اللي كايتلاقى فيها لبحر معا ليابسة.